Եկեղեցու հիմնարկեքը կատարվել է 2006 թ. հուլիսի 19–ին` Ն.Ս.Օ.Տ.Տ. Գարեգին Բ Ծայրագույն Պատրիարք և Ամենայն Հայոց Կաթողիկոսի ձեռամբ: Եկեղեցու ճարտարապետը Գագիկ Երանոսյանն է: Համաձայն նախագծի` եկեղեցու տրամաչափը 30 մետր է, բարձրությունը` 35 մետր: Եկեղեցու ներքևում 6 մետր բարձրությամբ նկուղային դահլիճ է, որի տակ էլ 2,60 մետր խորությամբ երկաթբետոնե բարձիկ: Եկեղեցու զանգակատան բարձրությունը լինելու է 24 մետր: Տաճարի կառուցումն իր ավարտին հասցնելու համար անհրաժեշտ է շուրջ մեկ միլիոն ԱՄՆ դոլլար: